
Pielikums Nr. 2: VARAM aptaujas rezultāti par 2026. gadā uzsāktajām un plānotajām IKT resursu attīstības aktivitātēm
Ar VARAM 2026. gada 17. maija vēstuli Nr.P-1-13-1/2313 ministrijas un to padotības iestādes tika aicinātas sniegt detalizētu informāciju anketas veidā par 2026. gadā uzsāktajām un plānotajām IKT resursu attīstības aktivitātēm. Atbildēs no 45 institūcijām tika saņemta informācija par 135 aktivitātēm. 
Dati nav pilnīgi, tomēr tie ļauj identificēt šādas tendences:
IKT resursu attīstības aktivitātes, kuru īstenošana tiek plānota valsts budžeta finansējuma ietvaros vai piesaistot citus specifiskus nozares finanšu instrumentus, parasti netiek saskaņotas MK noteikumu Nr.368 kārtībā;
41% aktivitāšu tiek finansētas no ERAF (t.sk. 1.3.1.1. pasākuma), 16% – no valsts budžeta, savukārt 43% aktivitāšu finansēšanai tiek piesaistīti citi specifiskie finanšu instrumenti;
Visbiežāk norādītie aktivitātes pamatojošie lietderības aspekti ir procesu efektivitātes paaugstināšana (80% aktivitāšu) un pakalpojumu kvalitātes uzlabošana (69% aktivitāšu), turpretī izmaksu ietaupījums (39%) un resursu konsolidācija (47%) tiek norādīti retāk;
77% aktivitāšu ietvaros radītais lietojumprogrammatūras pirmkods netiks publicēts, 46% kā pamatojumu minot drošības apsvērumus, 27% norādot citus iemeslus, bet 4% atsaucoties uz licenču ierobežojumiem. Tikai 17% norāda, ka lietojumprogrammatūras pirmkods tiks publicēts, 6% gadījumos nav norādīts;
13% aktivitāšu īstenotāji norāda, ka alternatīvu risinājumu izvērtējums nav veikts vai nav veikts pilnvērtīgi, un liecina, ka izvēlētais risinājums nav salīdzināts ar iespējami saimnieciski izdevīgākām alternatīvām;
52% aktivitāšu sagādei plānots atklāts konkurss, savukārt 31% paredzēta EIS kataloga  izmantošana, 4% - pašu izstrāde, 2% - sarunu procedūra. Pārējos gadījumos sagādes pieeja nav norādīta.
82% sniegts saturisks pamatojums par piegādātāju konkurences nodrošināšanu un atkarības novēršanu, 17% nav sniegts pamatojums (formāla vai tukša atbilde), bet 2% atklāti norāda, ka šādi pasākumi netiek plānoti, līdz ar to 19% gadījumu piegādātāju atkarības risks netiek pietiekami vērtēts vai netiek risināts vispār.


1. attēls. IKT attīstības aktivitāšu saskaņošana atbilstoši MK noteikumiem nr. 368


2. attēls. IKT attīstības aktivitāšu finansēšanas avoti


3. attēls. IKT attīstības aktivitāšu lietderības aspekti


4. attēls. IKT attīstības aktivitāšu programmatūras pirmkoda publicēšana

5. attēls. IKT attīstības aktivitāšu risinājumu alternatīvu vērtēšana



6. attēls. IKT attīstības aktivitāšu plānotais sagādes veids



7. attēls. Piegādātāju konkurences un atkarības novēršanas pasākumu pamatojums

	Nr.
	Problēma
	Ietekme un sekas

	1
	Nepilnīga un selektīva IKT attīstības aktivitāšu saskaņošana
	Valsts institūcijas nepilnīgi vai selektīvi saskaņo IKT attīstības aktivitātes pirms to uzsākšanas; 31% gadījumu aktivitātes nav saskaņotas MK noteikumu Nr. 368 kārtībā,  13% vispār neplāno šādu saskaņošanu veikt.

	2
	Nekonsekventa Noteikumu Nr.368 piemērošana
	Saskaņošanas prasību praksē konsekventi ievēro tikai institūcijas, kurām tā noteikta konkrētā finansējuma avota īstenošanas noteikumos.

	3
	VARAM trūkst pilnīgas un aktuālas informācijas
	Nav datu, kas ļautu objektīvi izvērtēt institūciju IKT portfeli, tā tehnisko brieduma līmeni un plānotās aktivitātes, to savietojamību ar valsts mērķiem.

	4
	Nav vienota mašīnlasāma datu apkopojuma
	Nav iespējams identificēt funkcionāli saistītas vai dublējošas aktivitātes un nodrošināt racionālu IKT plānošanu pārresoru griezumā.

	5
	Alternatīvu risinājumu izvērtējuma trūkums
	13% aktivitāšu netika veikts alternatīvu risinājumu izvērtējums, kas apdraud publisko līdzekļu lietderīgas un caurspīdīgas izmantošanas principu.

	6
	Programmatūras pirmkods netiek publicēts
	77% aktivitāšu pirmkods netiks publicēts (46% – drošības apsvērumi, 27% – citi iemesli, 4% – licenču ierobežojumi).

	7
	Vāji vērtēti izmaksu un konsolidācijas ieguvumi
	Izmaksu ietaupījums (39%) un resursu konsolidācija (47%) kā lietderības aspekti tiek norādīti reti, atšķirībā no procesu efektivitātes (80%), pakalpojumu kvalitātes (69%) vai administratīvā sloga mazināšana (6%).

	8
	Nepietiekams piegādātāju konkurences un atkarības novēršanas izvērtējums
	19% gadījumu piegādātāju atkarības risks netiek pietiekami vērtēts vai netiek risināts vispār, radot paaugstinātu “vendor lock-in” risku un ierobežojot valsts iestāžu iespējas nākotnē mainīt piegādātāju vai vienoties par izdevīgākiem nosacījumiem.

	9
	Nav centralizēta investīciju portfeļa skata
	Nepastāv vienota, sistēmiska pieeja digitālo un IKT investīciju portfeļa pārraudzībai; katra ministrija plāno un uzrauga projektus patstāvīgi – sadrumstalotība.

	10
	Nav kopēja pārskata par projektiem
	Nevienai iestādei nav pilnīga pārskata par aktīvo digitālo projektu skaitu, to kopējo budžetu un par kavējumiem vai izmaksu pārsniegumiem.

	11
	Nav standartizēta lietderības novērtējuma
	Projektu priekšlikumi tiek iesniegti MK bez visām iestādēm vienota lietderības novērtējuma, kas sistemātiski identificētu riskus un novērstu nepamatotus izdevumus.

	12
	Nevienmērīga projektu uzraudzība
	Pēc finansējuma piešķiršanas uzraudzība ir nevienmērīga – nav standartizētu agrīnu brīdinājuma mehānismu par piegādes problēmām.

	13
	Caurspīdīguma trūkums sabiedrībai
	Sabiedrībai nav piekļuves strukturētai informācijai par valsts digitālo projektu statusu, kas kavē demokrātisku kontroli un sabiedrības uzticēšanos.

	14
	Strukturāli pārraudzības trūkumi
	EPPO un KNAB izmeklēšanas izgaismo, ka problēmas nav atsevišķu projektu neveiksmes, bet gan strukturālu pārraudzības trūkumu sekas.





Saskaņots	Saskaņošanas procesā	Sagatavošanā	Nav saskaņots	Nav norādīts	0.15	0.31	0.17	0.31	0.06	


Īpatsvars	
ERAF (t.sk. 1.3.1.1. pasākums)	Valsts budžets	Citi specifiskie finanšu instrumenti	41	16	43	
80%
69%
63%
44%
47%
39%
20%

Procesu efektivitātes paaugstināšana	Pakalpojumu kvalitātes uzlabošana	Administratīvā sloga samazināšana	Valsts funkcijas nepārtrauktība	Resursu un IKT risinājumu konsolidācija	Izmaksu ietaupījums publiskajā pārvaldē	cits	80	69	63	44	47	39	20	



Publicēs	Nepublicēs - drošības apsvērumi	Nepublicēs - licenču ierobežojumi	Nepublicēs - citi neskaidri iemesli	Nav norādīts vai nav plānots	0.17	0.46	0.04	0.27	0.06	


Alternatīvas netika vērtētas	Alternatīvas tika vērtētas	Nav norādīts	0.13	0.79	0.08	


Atklāts konkurss	EIS katalogs	Sarunu procedūra	Pašu izstrāde	Nav norādīts	0.52	0.31	0.02	0.04	0.11	




Sniegts saturisks pamatojums	Nav sniegts pamatojums vai n/a	Atklāti norādīts - "netiek plānots"	0.81	0.17	0.02	




	
	
	



	
	
	



